Miçigan, kërkohet zbardhja e plotë e ngjarjeve të 2 prillit 1991
Folësit në një tubim të komunitetit shqiptar thanë se në Shqipëri komunizmi ende nuk është dënuar plotësisht
Në një sallë të qytetit Clinton Township të Miçiganit janë ekspozuar dhjetra fotografi të 2 prillit 1991, kur Shkodra dhe mbarë Shqipëria u tronditën nga një ngjarje që do të shpejtonte rënien e komunizmit në vend. Atë ditë u vranë katër të rinj përkrahës të demokracisë: Arben Broci, Bujar Beshanaku, Nazmi Kryeziu dhe Besnik Ceka. Një pjesë e njerëzve që kanë ardhur këtu janë pjesmarrës të demonstratës së 2 prillit dhe dëshmitarë të drejtpërdrejtë si Paulin Palushi që bëri këto fotografi nga ajo ditë. Secili prej atyre që janë sonte këtu mund të ishte vrarë në atë ditë të vështirë, kur rezultati i përballjes së demonstruesve me policinë ishte i paparashikueshëm. Pjesmarrësit thanë se ndonëse 2 prilli 1991 i dha një shtytje vendimtare lëvizjes për demokraci, ngjarja ende mbetet e pandriçuar plotësisht. Alfons Grishaj, ka qenë një ndër drejtuesit e degës së Partisë Demokratike të Shkodrës në kohën e ngjarjeve të 2 prillit. Shumica e atyre që folën në këtë rast përkujtimor shprehën pikpamjen se në Shqipëri, komunizmi ende nuk është dënuar siç do të deshën ata të ishte dënuar. tha Gjon Buçaj, kryetar i Organizatës Ata thanë se demokracia në Shqipëri po ecën me vështirësi dhe po has pengesa të shumta në rrugën e saj. Kolec Ndoja, një ndër organizatorët e lëvizjes për demokraci në Shkodër në kohën e ngjarjes së 2 prillit, thotë se Shqipëria sot ka nevojë urgjente për bashkim dhe se shqiptaro-amerikanët duhet të kontribuojnë më shumë. Me emocion, të pranishmit panë një dokumentar për 2 prillin. Zoti Grishaj i bëri thirrje qeverisë shqiptare që zbardhja përfundimtare e asaj që ndodhi më 2 prill të mos lihet në heshtje: tha zoti Grishaj.